9. ΒΑΣΙΛΙΚΟΝ ΔΙΑΤΑΓΜΑ της 5/10 Μαρτ. 1939 (ΦΕΚ Α΄ 92) Περί εκτελέσεως του Α.Ν. 1400/1938 «περί διαχειρίσεως των εντός απηγορευμένων ζωνών Ν. Οχυρών δημοσίων κτημάτων. Έχοντες υπ’ όψει το άρθρ. 2 (εδάφ. 3) του Α.Ν. 1400/1938 «περί διαχειρίσεως των εντός απηγορευμένων ζωνών Ν. Οχυρών Δημοσίων Κτημάτων» (ΦΕΚ Α΄ 379 της 17-10-38) μετά γνωμοδότησιν του Συμβουλίου της Επικρατείας, προτάσει των Ημετέρων επί των Ναυτικών και Οικονομικών Υπουργών, απεφασίσαμεν και διατάσσομεν. Σελ.656 Άρθρ.1.-1.Πάσα άνευ δημοπρασίας εκμίσθωσις δημοσίων κτημάτων περιλαμβανομένων εντός απηγορευμένων ζωνών Ναυτικών Οχυρών ενεργείται κατά τας ακολούθους διατάξεις: 2.Παρά της Α΄ Διοικήσεως Παρακτίου Αμύνης ή παρά του Β. Ναυστάθμου (Δ.Δ.Υ.) προκειμένου περί της περιοχής αυτού, υποβάλλεται εν σχεδίω προς το Υπουργείον Ναυτικών (Δ. Εθνικού Στόλου) το περιέχουν πάντας τους όρους συμφωνιών συμφωνητικόν της εκμισθώσεως εις διπλούν. 3.Μερίμνη της Δ/σεων Εθνικού Στόλου Υ.Ν. προκαλείται η γνωμοδότησις του Συμβουλίου Εθνικού Στόλου επί των όρων των ως ανωτέρω σχεδίων συμφωνητικών, και η έγκρισις του Υπουργού των Ναυτικών και επιστρέφεται το εν των υποβληθέντων σχεδίων εγκεκριμένον, ή υπό τας επενεχθείσας τροποποιήσεις, προς την υποβαλούσαν αυτό Αρχήν δια την τελικήν νόμιμον αυτού κατάρτισιν και υπογραφήν. 4.Τα εγκρινόμενα συμφωνητικά καταρτίζονται κατά τας διατάξεις του περί χαρτοσήμου Νόμου και υπογράφονται εκ μέρους της Ναυτικής Υπηρεσίας υπό του Α. Διοικητού Παρακτίου Αμύνης, ή του Διοικητού του οικείου Ναυτικού Οχυρού, προκειμένου δε περί της περιοχής Β. Ναυστάθμου υπό του Διευθυντού Διοικητικής Υπηρεσίας Β. Ναυστάθμου. Άρθρ.2.-1.Πάσα υπό της Ναυτικής Υπηρεσίας εκποίησις προϊόντων καλλιεργείας δημοσίων κτημάτων περιλαμβανομένων εντός των απηγορευμένων ζωνών Ν. Οχυρών ενεργείται ως κάτωθι: 2.Υπό της Α.Δ.Π. Αμύνης, ή υπό του Β. Ναυστάθμου (Δ.Δ.Υ.) προκειμένου περί της περιοχής αυτού, υποβάλλεται προς το Υπουργείον Ναυτικών (Δ.Ν. Επιμελητείας) σχέδιον διακηρύξεως δια την ενέργειαν σχετικής δημοπρασίας, περιέχον πάντας τους όρους συμφωνιών και καθορίζον τον τόπον της διεξαγωγής της δημοπρασίας, ήτις διεξάγεται πάντοτε ενώπιον τριμελούς Επιτροπής εξ αξιωματικών, οριζομένων υπό του Υπουργού των Ναυτικών ή του Α.Δ.Π.Α. ή του Αρχηγού Β. Ναυστάθμου (προκειμένου περί της περιοχής αυτού) ως ήθελεν ορισθή εν τη διακηρύξει. 3.Η Δ/σις Ν. Επιμελητείας μεριμνά δια την υπό του Υπουργού των Ναυτικών ενέργειαν της διακηρύξεως, την δημοσίευσιν αυτής και την κοινοποίησιν αυτής προς ενέργειαν της δημοπρασίας. 36.Η.β.9 Ασφάλεια οχυρών θέσεων 4.Άμα τη διενεργεία της δημοπρασίας υποβάλλονται τα πρακτικά αυτής προς Υπουργείον Ναυτικών (Δ.Ν.Ε.) προς έγκρισιν αυτών υπό του Υπουργού, μερίμνη δε της Διευθύνσεως Ν. Επιμελητείας ανακοινούται η έγκρισις εις την αρμόδιαν Αρχήν και τον υπέρ ου η κατακύρωσις πλειοδότην προς κατάρτισιν και υπογραφήν της οικείας συμβάσεως κατά το εδάφ. 3 του άρθρ. 1. 5.Της κατά το εδάφ. 2 επιτροπής του διαγωνισμού δύνανται να μετέχωσιν εγκρίσει του Υπ. Ναυτικών αντί ισαρίθμων αξιωματικών εις ή δύο δημόσιοι υπάλληλοι υπηρετούντες εν τω τόπω ή τη περιφερεία της διενεργείας του διαγωνισμού. 6.Αι διατάξεις του παρόντος άρθρου εφαρμόζονται αναλόγως και προκειμένου περί εκμισθώσεως των δημοσίων κτημάτων περί ων το άρθρ. 1, εφ’ όσον κρίνεται, ότι δεν συντρέχουσι λόγοι μη διενεργείας δημοπρασίας. Άρθρ.3.-1.Η παράδοσις των εν τω προηγουμένω άρθρ. 2 προϊόντων καλλιεργείας εις τον αναδειχθέντα πλειοδότην, γίνεται παρά τριμελούς επιτροπής οριζομένης υπό της Α.Δ.Π.Α. ή του Αρχηγού Β. Ναυστάθμου προκειμένου περί της περιοχής αυτού. Εις την επιτροπήν ταύτην δύνανται να συμμετέχωσι και υπαξιωματικοί, κατά προτίμησιν αρχικελευσταί, εάν δεν υπάρχει επαρκής αριθμός αξιωματικών εν τη περιφερεία του Ν. Οχυρού. 2.Η ως άνω επιτροπή βεβαιοί δια πρωτοκόλλου τας ποσότητας των εκάστοτε αποκομιζομένων προϊόντων και επιτρέπει την αποκομιδήν εκάστης μερίδος, αφ’ ου ο αγοραστής τούτων καταβάλη το αντίτιμον ταύτης εις τον Διοικητήν του Ν. Οχυρού. 3.Οι Διοικηταί των Ν. Οχυρών εντός δέκα ημερών το βραδύτερον από της εισπράξεως των ως άνω ποσών παραδίδουσι ή αποστέλλουσι δι’ επιταγής προς τον Ν. Ταμίαν της Α.Δ.Π.Α. τα εισπραχθέντα ποσά μετά των οικείων πρωτοκόλλων της εν εδάφ. 1 του παρόντος άρθρου επιτροπής. Προκειμένου περί κτημάτων του Ναυστάθμου η κατάθεσις των ποσών υπό των αγοραστών γίνεται απ’ ευθείας εις τον κεντρικόν Ταμίαν Ναυστάθμου. 4.Ο Κ. Ταμίας Ναυστάθμου ως και ο Ν. Ταμίας Α.Δ.Π.Α. εντός τριών ημερών από της εισπράξεως των εν εδάφ. 3 του παρόντος άρθρου ποσών, καταθέτουσι ταύτα εις την Τράπεζαν της Ελλάδος δια λογαριασμόν του Ταμείου Εθνικού Στόλου και αποστέλλουσι εις την Διεύθυνσιν του Εθνικού Στόλου τα οικεία πρωτόκολλα παραδόσεως προϊόντων ως δικαιολογητικά της εισπράξεως. Άρθρ.4.-1.Τα μισθώματα των κατά τας διατάξεις του άρθρ. 1 και 2 (εδάφ. 6) εκμισθουμένων δημοσίων κτημάτων κατατίθενται εις την Τράπεζαν της Ελλάδος δια λογαριασμόν του Ταμείου Εθνικού Στόλου παρά των μισθωτών, κατά τας υπό των οικείων συμφωνητικών προβλεπομένας προθεσμίας επί τη προσκομίσει δε εις τους αρμοδίους Διοικητάς ή τον Δ.Δ.Υ.Ν/θμου αποδείξεως της ως άνω καταθέσεως επιτρέπεται εις τούτους η έναρξις ή η συνέχισις της καλλιεργείας ως και η αποκομιδή των προϊόντων. Αι αποδείξεις αύται υποβάλλονται υπό των αρμοδίων Διοικητών ή της Δ.Δ.Υ.Ν/θμου εις Δ. Εθνικού Στόλου, Υπ. Ναυτικών. Άρθρ.5.-1.Μέχρι της 31 Δεκεμβρίου εκάστου έτους υποβάλλεται υπό των Διοικητών Ν. Οχυρών εις την Α.Δ.Π.Α. πίναξ αναλυτικός των προϋπολογιζομένων δια το επόμενον οικονομικόν έτος δαπανών καλλιεργείας δημοσίων κτημάτων Α. Ζωνών. Παρόμοιος πίναξ διαβιβάζεται εντός της αυτής προθεσμίας εις την Α.Δ.Π.Α. υπό του Β. Ναυστάθμου (Δ.Δ.Υ.) δια τας αφορώσας την περιοχήν αυτού τοιαύτας τυχόν δαπάνας. 2.Η Α.Δ.Π.Α. επί τη βάσει των ανωτέρω στοιχείων καταρτίζει τον ετήσιον προϋπολογισμόν των απαιτουμένων δαπανών καλλιεργείας και μεριμνά δια την έγκρισιν αυτού υπό του Υπουργού των Οικονομικών και την κοινοποίησιν ταύτης προ της 31 Ιανουαρίου εκάστου έτους. 3.Δια τας πάσης φύσεως δαπάνας, τας διενεργουμένας συμφώνως προς τας διατάξεις του παρόντος Β.Δ/τος, απαιτούνται τα αυτά δικαιολογητικά οία δια τας λοιπάς εις βάρος των πιστώσεων του Ταμείου του Εθνικού Στόλου δαπάνας της Α.Δ.Π.Α. εντός του πιστωτικού υπολοίπου του λογαριασμού τούτου, ως τούτο εμφαίνεται εκ του Καθολικού του Ταμείου Εθν. Στόλου. Ειδικώς αι δαπάναι καλλιεργείας των κτημάτων δεν δύνανται να υπερβαίνωσι τα προβλεπόμενα έσοδα αυτών. 4.Η πληρωμή των δαπανών καλλιεργείας ενεργείται ή δια τακτικών ενταλμάτων βάσει των εν τω προηγουμένω εδαφίω δικαιολογητικών, υποβαλλομένων προς τον έλεγχον εις την Δ/σιν Οικ. Ελέγχου και διαβιβαζομένων παρά ταύτης εις την Δ/σιν Εθν. Στόλου προς έκδοσιν του εντάλματος, ή δι’ ενταλμάτων προπληρωμής εκδιδομένων επί τη βάσει ειδικής προς τούτο διαταγής του Υπουργού των Ναυτικών. Οι απολογισμοί των ενταλμάτων τούτων υποβάλλονται προς έλεγχον εις Δ/σιν Οικονομικού ελέγχου, εκείθεν δε εις την Δ/σιν Εθνικού Στόλου προς υποβολήν αυτών εις το Ελεγκτικόν Συνέδριον δια την έγκρισιν και απαλλαγήν του δοσιλόγου της ευθύνης. Ασφάλεια οχυρών  θέσεων 36.Η.β.9 (Αντί για τη σελ.657)  Σελ.657(a) Τεύχος  1387 Σελ. 55 Άρθρ.6.-Πάσα διάταξις αντικειμένη εις το παρόν Β.Δ/μα καταργείται. Εις τους επί των Ναυτικών και Οικονομικών Υπουργούς ανατίθεται η δημοσίευσις και εκτέλεσις του παρόντος. 